stanford-oval/wikipedia huggingface dataset:
ไรเดอร์ (มหาสงครามจอกศักดิ์สิทธิ์)

| ไรเดอร์ |
| --- | --- |
ตัวละครใน มหาสงครามจอกศักดิ์สิทธิ์
ปรากฏครั้งแรก: เกม เฟท/สเตย์ ไนท์
ให้เสียงโดย: อาซาคาวะ ยู (ญี่ปุ่น)  คาเรน สทราสแมน (อังกฤษ)   ศรีอาภา เรือนนาค (ไทย)
ไรเดอร์ เป็น ตัวละครสมมติ จากตัวละครจากเกมซาวนด์โนเวลของ ไทป์-มูน และการ์ตูนเรื่อง เฟท/สเตย์ ไนท์ โดย ไทป์-มูน
นักรบสาวร่างสูงผู้ซ่อนสายตาไว้ใต้ผนึกอาคม เปิดตัวครั้งแรกในฉากของโรงเรียน เซอร์แวนท์ของชินจิ ซึ่งมักจะเป็นผู้สอดแนมระหว่างการต่อสู้ของข้ารับใช้ตนอื่น เธอมักจะปฏิบัติภารกิจอย่างเงียบสงัดและรอบคอมและไม่เคยลังเลที่จะปกป้องมาสเตอร์ของตนเอง แม้ว่าตนเองจะได้รับอันตราย และด้วยที่ว่าชินจิไม่สามารถถ่ายทอดมานาให้กับเธอได้ ทำให้เธอต้องแสวงหามานาให้ตนเองด้วยการสูบพลังวิญญานจากชาวเมืองฟุยูกิ(โดยปกติไรเดอร์ดึงพลังผ่านการดื่มโลหิตของเหยื่อ)
เป็นเซอร์แวนท์ที่มีลักษณะนิสัยและบุคลิกค่อนข้างแปลก  พูดน้อย-รอบคอบ-แต่แฝงด้วยอารมณ์รุนแรงอยู่ภายใน มีความซื่อสัตย์และเชื่อฟังคำสั่งของมาสเตอร์อย่างมาก อาวุธหลักของเธอคือ โซ่คู่อันยาวเหยียดสองปลายที่มีหมุดแหลมติดอยู่ ซึ่งสามารถพุ่งเข้าใส่เป้าหมายจากระยะไกลได้อย่างแม่นยำ ลักษณะของมันคล้ายเครื่องมือตอกตรึงเหล่าสัตว์เลี้ยงทั้งหลาย เชี่ยวชาญด้านการบังคับควมคุมสัตว์ต่างๆ รวมถึงคำสาบหลายแขนง ในการต่อสู้เธอมักจะซ่อนตัวและคอยวางแผนโจมตีด้วยความรอบคอบ เนื่องจากไรเดอร์แม้มีพละกำลังไม่มากเมื่อเทียบ กับวีรชนคนอื่นๆ แต่ตัวเธอมีความเชี่ยวชาญในการใช้ประโยชน์จากพื้นที่ต่างๆให้เป็นประโยชน์ อย่างเต็มที่ อาทิเช่น ข่ายอาคม คำสาบ ภูมิประเทศที่จำกัดทรรศนวิสัย และการเสาะหาตำแหน่งโจมตีระยะกลาง-ไกล เพื่อสร้างความได้เปรียบมากที่สุดเท่าที่เป็นไปได้ จึงไม่แปลกใจที่จัดเธอว่าเป็นเซอร์แวนท์ ที่เฉลียวฉลาดไม่น้อยคนนึงทีเดียว
ไรเดอร์มีส่วนสูง 172 ซม. นน 57 kg สัดส่วน B88/W56/H84
สำหรับ เสียงพากย์ ของไรเดอร์นั้นคือเสียงของ อาซาคาวะ ยู ในภาษาญี่ปุ่น ส่วนภาษาอังกฤษนั้นเป็นของ คาเรน สทราสแมน และภาษาไทยโดย ศรีอาภา เรือนนาค
สถานะข้ารับใช้

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| มาสเตอร์: | มาโต้ ชินจิ | มาโต้ ซากุระ | เพศ: | หญิง | สีที่ชอบ: | ม่วง |
| ลักษณะ: | ค่อนข้างเป็นคนดี | ค่อนข้างเป็นคนดี | ส่วนสูง: | 172 ซม. | ความสามารถพิเศษ: | บังคับม้า, กายกรรม, ย่องตาม |
| โนเบิล แฟตาซึ่ม: | A+ | A+ | น้ำหนัก: | 57 กก. | ชอบ: | แอลกอฮอล์, อ่านหนังสือ, งู |
| ความแข็งแกร่ง: | C | B | ความต้านทานเวทมนตร์: | B | ไม่ชอบ: | กระจก, ความสูง |
| ความอดทน: | E | D | คงอยู่โดยไร้มาสเตอร์: | C | คู่กัดที่แพ้ทาง: | เซเบอร์, คุซุกิ โซอิจิโร่, แอสซาซิน |
| ความคล่องตัว: | B | A | ดวงตาอาคม: | A+ | หน้าอก: | 88 ซม. |
| มานา: | B | B | ควบคุม: | A+ | เอว: | 56 ซม. |
| โชค: | D | E | ศักดิ์สิทธิ์: | E- | สะโพก | 84 ซม. |
ความสามารถ

ความต้านทานเวทมนตร์
ควบคุม
คงอยู่โดยปราศจากแหล่งพลัง
ศักดิ์สิทธิ์
โนเบิล แฟตาซึ่ม

แอนโดรเมดา ปราการโลหิต (ญี่ปุ่น: ブラッドフォート・アンドロメダ; โรมาจิ: Buraddo Fotto Andoromeda) : ผนึกแห่งวิหารโลหิต (ญี่ปุ่น: 他者封印・鮮血神殿; โรมาจิ: Tosha fūshin, senketsu shinden)
เบรเกอร์ กอร์กอน (ญี่ปุ่น: ブレーカー・ゴルゴーン; โรมาจิ: Burēkā Gorudōn) : ผนึกแห่งอารามมืดมิด (ญี่ปุ่น: 自己封印・暗黒神殿; โรมาจิ: Jigo fūshin, ankoku shinden)
เบลโรฟอน (ญี่ปุ่น: ベルレフォーン; โรมาจิ: Berurefōn) : บังเหียนอัศวิน (ญี่ปุ่น: 騎英の手綱; โรมาจิ: Kiei no tazuna)
ตัวตนที่แท้จริง

ตัวตนที่แท้จริงของเธอนั้นคือ เมดูซ่า หรือ กอร์กอน ในปุราณวิทยากรีก เธอมีพี่น้องสองคนคือ สเธโน และ ยูรีอาเล พวกเธอทั้งสามนั้นเดิมเป็นเทพธิดาที่เกิดขึ้นจากความปรารถนาของเหล่ามนุษย์ในการมีเทพธิดาในอุดมคติ ซึ่งต่างจากเหล่าสภาเทพแห่งโอลิมปัส ทั้งสามพี่น้องเป็นเทพธิดาที่งดงามมาก เว้นแต่คนสุดท้อง เมดูซ่า ซึ่งเธอแตกต่างที่เธอมีการเติบโต เธอจึงได้มีอายุมากกว่าและมีร่างกายที่เติบโตมากกว่าพวกพี่สาวของเธอ เมดูซ่าได้ถูกสาปให้มีดวงตาอาคม ที่สามารถสาปให้ผู้ที่ถูกสายตานั้นจับจ้องกลายเป็นหิน เหมือนกับเหล่าพี่น้องของเธอ เธอจึงจำเป็นต้องสวมผ้าปิดตาไว้ตลอดเวลา และเพราะความแตกต่างเหล่านี้เอง ทำให้เธอถูกพวกพี่สาวเธอหยอกเล่นอยู่เป็นประจำ ครั้งหนึ่ง เมดูซ่าเคยได้รับของขวัญเป็น เพกาซัส จาก โพไซดอน เทพผู้หลงเสน่ห์เธอนั่นเอง
ด้วยความหึงหวงของ อาเธน่า พี่น้องร่วมมารดาของเธอ ได้ยุแหย่ให้เหล่ากลุ่มคนผู้ที่บูชาเหล่ากอร์กอน ทำร้ายพวกเธอ ทำให้ทั้งสามพี่น้องต้องหลบหนีไปอาศัยอยู่ที่“เกาะไร้รูปร่าง” ซึ่งสร้างความอับอายให้กับเธอเป็นอย่างมาก เธอจึงอาฆาตแค้นมนุษย์ทุกคน เธอจึงได้คอยสังหารมนุษย์ทุกคนที่เข้ามาหวังที่จะทำร้ายพี่สาวทั้งสองของเธอ หลายปีผ่านไป จากที่เพียงฆ่าเพื่อปกป้องพี่สาว ได้เปลี่ยนเป็นการล่าเพื่อเป็นอาหาร ทำให้ชื่อเสียงของเธอเลื่องลือออกไปว่าเป็นปิศาจที่ดุร้าย ด้วยความน่าเกลียดน่ากลัวเหล่านี้ ได้ทำให้เมดูซ่ากลายเป็นปิศาจ กอร์กอน ดังตำนาน อย่างไรก็ตาม เธอก็ยังเป็นที่รักของสเธโน และ ยูรีอาเล พี่สาวของเธอ และพี่สาวทั้งสองของเธอก็ยังอนุญาตให้น้องสาวของพวกเธอสังหารมนุษย์เหล่านั้นอีกด้วย แต่ในท้ายสุด ชายหนุ่มเชื้อสายเทพ นาม เพอร์ซีอุส ที่ได้รับอาวุธ โนเบิล แฟตาซึ่มทั้ง 5 ประการได้สังหารเธอ และตัดหัวเธอไป ขณะที่เธอตาย เธอได้รู้ว่าถึงแม้ว่าตลอดเวลาที่พี่สาวทั้งสองของเธอจะดูแลเธอมาไม่ว่าอย่างไรก็ตาม เวลาเหล่านั้นก็เหมือนกับสมบัติอันล้ำค่าของเธอที่ได้อยู่กับพี่สาวทั้งสองของเธอนั้นมาตลอดชีวิต
ในจักรวาล เฟท/สเตย์ ไนท์ ได้นำข้อมูลในส่วนที่ว่าเส้นผมของพวกเธอทั้งสามเป็นงูออกไป และได้เปลี่ยนเป็นว่าพวกเธอมีผมที่ยาวดั่งความยาวของงูแทน
ไดซากุ อิเกดะ

| ไดซากุ อิเกดะป> ม. |
| --- | --- |


นายกสมาคมสร้างคุณค่า
ดำรงตำแหน่ง 3 พฤษภาคม พ.ศ. 2503 – 24 เมษายน พ.ศ. 2522
ก่อนหน้า: โจเซ โทดะ
ถัดไป: ฮิโรชิ โฮโจ
ประธานสมาคมสร้างคุณค่าสากล
ดำรงตำแหน่ง 26 มกราคม พ.ศ. 2518 – 15 พฤศจิกายน พ.ศ. 2566
 
ข้อมูลส่วนบุคคล
เกิด: 2 มกราคม พ.ศ. 2471  ญี่ปุ่น
เสียชีวิต: 15 พฤศจิกายน พ.ศ. 2566 (95 ปี)
ศาสนา: พุทธศาสนานิชิเร็น-เอสจีไอ (โซคา งัคไก)

ไดซากุ อิเกดะ (ญี่ปุ่น: 池田大作; 2 มกราคม พ.ศ. 2471 - 15 พฤศจิกายน พ.ศ. 2566) เป็นประธานของสมาคมสร้างคุณค่าสากล (Soka Gakkai International: SGI) องค์กรพุทธศาสนาที่มีสมาชิกมากกว่า 12 ล้านครอบครัวในกว่า 192 ประเทศและเขตแคว้นทั่วโลก ซึ่งมีเป้าหมายในการส่งเสริมการศึกษา, วัฒนธรรม และสันติภาพ และยังเป็นผู้ก่อตั้งสถาบันการวิจัยปรัชญาตะวันออก สถาบันอิเกดะเพื่อสันติภาพ การเรียนรู้ และการสนทนา สถาบันโทะดะเพื่อสันติภาพโลกและวิจัยทางการเมือง สมาคมดนตรีเพื่อประชาชน (มิน-ออน) โรงเรียนอนุบาลโซคา ซัปโปะโระ โรงเรียนประถมโซคา คันไซ โรงเรียนมัธยมโซคา คันไซ โรงเรียนประถมโซคา โตเกียว โรงเรียนมัธยมโซคา โตเกียว วิทยาลัยสตรีโซคา มหาวิทยาลัยโซคา ญี่ปุ่น มหาวิทยาลัยโซคา อเมริกา พิพิธภัณฑ์ศิลปะฟุจิ และพิพิธภัณฑ์ศิลปะโตเกียวฟุจิ
ประวัติ

ไดซากุ อิเกดะ เกิดเมื่อวันที่ 2 มกราคม พ.ศ. 2471 (ค.ศ. 1928) ที่เขตโอตะ เมืองโตเกียวในปัจจุบัน เป็นบุตรชายคนที่ 5 ของครอบครัวที่ทำธุรกิจผลิตสาหร่ายทะเล สมัยที่เรียนอยู่ชั้นประถมคุณพ่อได้ล้มป่วยเป็นรูมาตอยด์ พี่ชายถูกเกณฑ์ไปเป็นทหาร ในวัยเด็กต้องช่วยทำงานบ้าน จากนั้นก็ได้เข้าทำงานในโรงงานทำเหล็กรายใหญ่ ในเดือนกันยายน พ.ศ. 2488 ได้เข้าเรียนภาคค่ำที่โรงเรียนเตรียมอุดมพาณิชยการคันดะ  สมรสกับ คะเนะโกะ อิเกดะ
ในปี พ.ศ. 2490 ได้ชวนเพื่อน ๆ ที่สนิทสนมมาตั้งกลุ่มอ่านหนังสือ พยายามค้นหาความรู้ เนื่องจากประเทศญี่ปุ่นพ่ายแพ้สงคราม ความมั่นคงในชีวิตจึงหายไป ในช่วงนั้นจึงได้มีการค้นหาความมั่นคงและคุณค่าแห่งชีวิตอย่างจริงจัง
วันที่ 14 สิงหาคม พ.ศ. 2490 เพื่อนสมัยเรียนชั้นประถมด้วยกันได้ชักชวนอิเกดะ ไปร่วมสนทนาธรรมของสมาคมสร้างคุณค่าเป็นครั้งแรก ณ ที่นั้นอิเกดะ ได้พบอาจารย์โจเซ โทดะ ซึ่งในขณะนั้นอาจารย์มีอายุ 47 ปี ส่วนอิเกดะมีอายุเพียง 19 ปี ในวันนั้นอิเกดะได้ถามอาจารย์โทดะว่า หนทางที่ถูกต้องในการดำเนินชีวิตคืออะไร อาจารย์โทดะตอบว่า หนทางที่สูงส่งที่สุดคือการอุทิศตนเพื่อมนุษยชาติ และด้วยความประทับใจในบุคลิกของอาจารย์โทดะ ได้เข้าตัดสินใจเข้าร่วมเป็นสมาชิกของสมาคมโซคา ในวันที่ 24 สิงหาคมปีเดียวกันนั้นเอง
ต่อมาเดือนเมษายน พ.ศ. 2491 ได้เข้าเรียนภาคค่ำในวิทยาลัยไทเซ (มหาวิทยาลัยโตเกียว ฟุจิ ในปัจจุบัน) และในเดือนกันยายนปีเดียวกันนั้น อิเกดะได้เข้าร่วมศึกษาสัทธรรมปุณฑรีกสูตรรุ่นที่ 7 ที่อาจารย์โทะดะบรรยาย และพยายามศึกษาพุทธธรรมอย่างลึกซึ้ง
ตั้งแต่เดือนมกราคม พ.ศ. 2492 อิเกดะก็ได้เข้าทำงานในบริษัทสำนักการพิมพ์นิปปอนโชงักคังของอาจารย์โทะดะ และเริ่มทำการต่อสู้ร่วมกันกับอาจารย์
ระหว่างนั้น อิเกดะได้รับผิดชอบเกี่ยวกับการเรียบเรียงนิตยสารเด็กเล็ก แล้วในเดือนพฤษภาคมก็ได้เป็นบรรณาธิการ ภายหลังในปีเดียวกันนั้น การดำเนินการของบริษัทค่อย ๆ เลวร้ายลง ได้เปลี่ยนชื่อนิตยสารเป็น โชเน็นนิปปอน พร้อมกบพยายามปรับปรุงเนื้อหานิตยสารให้สมบูรณ์ที่สุด แต่ก็จำเป็นต้องหยุดตีพิมพ์ลงชั่วคราว จนถึงเดือนตุลาคมสำนักธุรกิจการพิมพ์ก็ได้ปิดตัวลง จึงไปทำงานในฝ่ายงานสหกรณ์สินเชื่อเป็นหลักแทน
แต่แล้วในปี พ.ศ. 2493 งานสหกรณ์สินเชื่อตกต่ำลงอีก จึงตัดสินใจหยุดกิจการลงในเดือนสิงหาคม ในช่วงเวลานั้น อิเกดะได้พยายามทุ่มเทตัวเองในการจัดงานต่าง ๆ ที่เหลืออยู่ และพยายามค้ำจุนอาจารย์โทดะที่ตกอยู่ในสภาพที่ลำบากทางด้านธุรกิจ ไม่ว่าจะส่วนตัวหรือส่วนรวม ด้วยเหตุนี้อิเกดะจึงต้องลาออกจากวิทยาลัยไทเซที่เรียนอยู่ แต่อาจารย์โทดะก็ได้ทำหน้าที่เป็นครูสอนพิเศษให้กับอิเกดะ เช่น วิชาเกี่ยวกับอักษรจีน วิชากฎหมาย และวิชาดาราศาสตร์ อย่างกว้างขวาง
แม้ว่าจะตกในสภาพที่ลำบาก อาจารย์โทดะก็ได้บอกถึงโครงการในอนาคตให้แก่อิเกดะ ซึ่งอยู่ใกล้ชิดกับท่านตลอดเวลา เช่น เรื่องการจัดพิมพ์หนังสือพิมพ์เพื่อการรณรงค์ในด้านการพูดและการเขียนของกายเผยแผ่ธรรม การก่อตั้งมหาวิทยาลัยโซคา เป็นต้น และในวันที่ 20 เมษายน พ.ศ. 2494 ก็ได้จัดพิมพ์ หนังสือพิมพ์เซเคียว ออกมาเป็นฉบับปฐมฤกษ์ หลังจากนั้นอีก 20 ปี มหาวิทยาลัยโซคา ก็ได้ก่อตั้งขึ้นด้วยมือของอิเกดะ
นับตั้งแต่วันที่ 3 พฤษภาคม พ.ศ. 2494 อาจารย์โทดะเข้ารับตำแหน่งเป็นนายกสมาคมสร้างคุณค่า อย่างเป็นทางการ จากนั้นสมาคมก็ได้เริ่มก้าวหน้าในการเผยแผ่คำสอนพุทธธรรมเพื่อสันติภาพอย่างจริงจัง
ในช่วงดึกของวันที่ 15 พฤศจิกายน พ.ศ. 2566 อิเกดะได้จากไปอย่างสงบด้วยโรคชราที่บ้านพักของท่าน
การทำงาน

วันที่ 3 พฤษภาคม พ.ศ. 2503 ในที่ประชุมใหญ่ผู้นำระดับภาคครั้งที่ 22 ณ หอประชุมใหญ่นิชิได (มหาวิทยาลัยญี่ปุ่น) ซึ่งอยู่ในตำบลเรียวโงะขุ กรุงโตเกียว ก็ได้จัดพิธีเข้ารับตำแหน่งนายกสมาคมสร้างคุณค่า ท่านที่ 3 ขณะนั้นอาจารย์อิเกดะอายุ 32 ปี หลังจากนั้น ในเดือนกรกฎาคม ปีเดียวกัน อาจารย์อิเกดะก็ได้เริ่มเดินทางไปเยี่ยมเยียนสมาชิกที่หมู่เกาะโอกินาวาเป็นครั้งแรก ซึ่งตอนนั้นอยู่ภายใต้อำนาจการปกครองของอเมริกา วันที่ 2 ตุลาคม อาจารย์อิเกดะเริ่มออกเดินทางเพื่อสันติภาพ ไปยังอเมริกาเหนือและอเมริกาใต้ นี่คือก้าวแรกแห่งการเผยแผ่ธรรมไพศาลไปทั่วโลก
ในอีกด้านหนึ่ง ด้วยการเสนอของอาจารย์อิเกดะ จึงได้จัดตั้งกลุ่มศึกษาธรรม กลุ่มศิลปิน และกลุ่มวิชาการ ในช่วงเวลาไม่กี่ปี หลังจากนั้นก็ได้ก่อตั้งสถาบันการวิจัยวิชาการภาคตะวันออกขึ้นมา (ปัจจุบันคือสถาบันการวิจัยปรัชญาตะวันออก) ก่อตั้งสมาคมดนตรีเพื่อประชาชน (มิน-ออน) โรงเรียนมัธยมโซคา และ มหาวิทยาลัยโซคา ญี่ปุ่น นอกจากนี้ยังก่อตั้งพิพิธภัณฑ์ศิลปะฟุจิ พิพิธภัณฑ์ศิลปะโตเกียวฟุจิ และมีการพัฒนาการเคลื่อนไหวทางด้านวัฒนธรรมและการศึกษาอย่างหลากหลาย
ในการประชุมใหญ่ของแผนกอุดมศึกษา ครั้งที่ 11 วันที่ 8 กันยายน พ.ศ. 2511 มีการประกาศแถลงการณ์เสนอให้ความสัมพันธ์ระหว่างญี่ปุ่นกับจีนกลับสู่สภาวะปกติ ในปี พ.ศ. 2513 ครอบครัวสมาชิกของสมาคมก็ได้พัฒนาเป็น 7 ล้าน 5 แสน ครอบครัว ท่านก็ได้ดำเนินการแลกเปลี่ยนด้านสันติภาพ วัฒนธรรม และการศึกษาอย่างกว้างขวาง โดยพบปะสนทนากับผู้ทรงความรู้ระดับโลก เช่น ดร.ทอยน์บี นักประวัติศาสตร์ของประเทศอังกฤษ ในพ.ศ. 2515 เป็นต้น
ผลงาน

เดือนสิงหาคม พ.ศ. 2497 อาจารย์โทดะ นายกสมาคมสร้างคุณค่า ท่านที่2 กับอาจารย์อิเกดะ ได้เดินทางไปยัง จังหวัดฮกไกโด ซึ่งเป็นบ้านเกิดที่อาจารย์โทะดะเติบโตขึ้นมา ครั้งนั้น อาจารย์โทดะได้กล่าวกับอาจารย์อิเกดะว่า ไดซากุ ทางด้านโน้นของท้องทะเลนี้ มีผืนดินแผ่นดินที่กว้างใหญ่โลกนั้นกว้าง ที่นั่นมีประชาชนที่ทุกข์ยากอยู่ จงถึงเดี๋ยวนี้เด็ก ๆ ที่หวาดกลัวไฟสงครามก็ยังมีอยู่ จะต้องจุดไฟแห่งธรรมมหัศจรรย์ไปยังตะวันออกและตะวันตกทั่วโลก จงทำสิ่งนี้แทนฉัน
เมื่ออาจารย์อิเกดะได้รับตำแหน่งนายกสมาคมสร้างคุณค่า ท่านที่ 3 เพียง 5 เดือนหลังจากนั้น คือในวันที่ 2 ตุลาคม พ.ศ. 2503 ท่านก็ได้เดินทางไปอเมริกาเหนือและอเมริกาใต้ อันเป็นการเริ่มเดินทางก้าวแรกแห่งการเผยแผ่ธรรมไพศาลทั่วโลก ในเดือนมกราคมปีถัดมา พ.ศ. 2504 อาจารย์อิเกดะก็ได้เริ่มเดินทางเยี่ยมเยียนถิ่นต่าง ๆ ในภาคพื้นเอเชียครั้งแรกเช่น ศรีลังกา อินเดีย และฮ่องกง เป็นต้น โดยสลักคำสั่งเสียของพระนิชิเรนไดโชนินที่ว่า พุทธธรรมจะหวนกลับสู่ตะวันตก ไว้ในจิตใจ
ที่ประเทศอินเดีย ได้ทำพิธีฝังศิลาจารึกคำว่า การเผยแผ่ธรรมสู่เอเชีย ไว้ที่พุทธคยา อันเป็นสถานที่ตรัสรู้ของพระพุทธเจ้า และในเดือนตุลาคมปีเดียวกันนั้น อาจารย์อิเกดะก็ได้ไปเยือนประเทศต่าง ๆ ทางยุโรป เช่น เดนมาร์ก ฮอลันดา ฝรั่งเศส อังกฤษ เป็นต้น เพื่อที่จะตอกเสาหลักการเผยแผ่ธรรมไพศาลทั่วโลก
การก่อตั้งสมาคมสร้างคุณค่าสากล

ตัวแทนสมาชิกของสมาคมในท้องถิ่นต่าง ๆ 51 ประเทศทั่วโลก ได้รวมตัวกันเปิดประชุมสันติภาพทั่วโลกครั้งที่ 1 ขึ้นที่เกาะกวม เมื่อวันที่ 26 มกราคม พ.ศ. 2518 การประชุมครั้งนี้ ได้มีการก่อตั้งสมาคมสร้างคุณค่าสากล (SGI) ขึ้นมา โดยมีอาจารย์อิเกดะเป็นผู้รับตำแหน่งประธานสมาคม
ในปี พ.ศ. 2538 ได้มีการกำหนด กฎบัตรเอสจีไอ ที่ชูแนวทางมนุษยนิยมของเอสจีไออย่างชัดเจนขึ้นมา และได้ขยายการเคลื่อนไหว เพื่อสร้างสันติภาพ วัฒนธรรม และการศึกษา ที่มีแนวคิดของพุทธธรรมเป็นพื้นฐานไปอย่างกว้างขวางทั่วโลก
นับตั้งแต่ พ.ศ. 2526 เป็นต้นมา ในวันที่ 26 มกราคม ซึ่งเป็น วันเอสจีไอ ของทุกปี อาจารย์อิเกดะก็จะแถลง ข้อเสนอที่ระลึกวันเอสจีไอ เพื่อที่จะสร้างสันติภาพขึ้นมาในโลก กระแสเคลื่อนแห่งลัทธิมนุษยนิยมและลัทธิสันติภาพจึงได้แผ่ขยายไปทั่วโลก
จากการที่ได้ทุ่มเทพลังทั้งหมดในการเคลื่อนไหว ทำให้กระแสคลื่นแห่งมนุษยนิยมที่มีหลักพุทธธรรมเป็นรากฐานได้แผ่ขยายออกไปในระดับโลก และเส้นทางการเผยแผ่ธรรมไพศาลทั่วโลกของพุทธธรรมก็ได้ถูกเปิดออกไปและงานที่ยิ่งใหญ่ในประวัติศาสตร์ของพุทธศาสนาก็ได้ปรากฏเป็นจริงขึ้นมา ปัจจุบันได้เข้าสู่ยุคสมัยที่สมาชิกเอสจีไอได้ทำการเคลื่อนไหว ในการปฏิบัติพุทธธรรมของพระนิชิเรนไดโชนินในท้องถิ่นต่าง ๆ ทั่วโลก 192 ประเทศเขตแคว้น (ข้อมูล ณ ปี พ.ศ. 2552)
รางวัล

ดร.ไดซากุ อิเกดะได้รับรางวัลทางการศึกษาจากมหาวิทยาลัยชั้นนำทั่วโลกกว่า 334 รางวัล ได้รับ มากกว่า 22 เครื่องราชอิสริยาภรณ์ทั่วโลกรวมทั้งเครื่องราชย์อิสรยาภรณ์ ปถมาภรณ์มงกุฎไทย และยังได้รับการยกย่องเป็นกวีโลก อีกด้วย
การถูกคว่ำบาตรจากพระสงฆ์

ในปี ค.ศ. 1991 พระนิคเค่น โชนิน พระสังฆราชแห่งพุทธศาสนานิชิเรนโชชู ได้ประกาศการคว่ำบาตรต่อ ประธานสมาคมสร้างคุณค่า ไดซะกุ อิเกะดะ ซึ่งเป็นสมาคมผู้นับถือที่ใหญ่ที่สุด ด้วยความอิจฉาริษยา โดยได้ให้เหตุผลว่า การปฏิบัติ คำสอน ของผู้นับถือจากสมาคมนี้นั้นถูกเบี่ยนเบนไปโดยผู้นำ หรือประธานสมาคม เพราะการที่จะสวดมนต์และได้รับบุญกุศล จะต้องได้รับการอวยพรอธิษฐานโดยพระสงฆ์ และประธานสมาคมยังมีข้อพิพาทกับพระสงฆ์ ซึ่งผู้นำฝ่ายสงฆ์ในสมัยนั้นมีปัญหาเรื่องการใช้เงินบริจาคของสมาชิกอย่างไม่เหมาะสม รวมทั้งเที่ยวสถานบันเทิง อีกทั้งทางพระนิคเค่นได้กล่าวหาว่าได้มีการประดิษฐ์ "โงะฮนซนปลอม" โงะฮนซนเป็นสิ่งสักการบูชาของผู้นับถือนิชิเรนโชชู ซึ่งนิกายนิคเค่นโงะฮนซนจะต้องถูกคัดลอกโดยสมเด็จพระสังฆราชจากวัดใหญ่ไทเซขิจิเท่านั้น และจะต้องมีการทำพิธีเปิดเนตรที่กระทำโดยสมเด็จพระสังฆราชที่วัดใหญ่เท่านั้น นอกเหนือจากนั้นจะถือเป็น "โงะฮนซนปลอม" ดังนั้น สมาชิกของสมาคมจึงไม่สามารถได้รับบุญกุศล แต่ต้องขึ้นกับพระสงฆ์เท่านั้น
ในปี ค.ศ. 1997 ผู้นับถือทั้งหมดที่ตัดสินใจยังคงเข้ากับสมาคมสร้างคุณค่าทั้งหมดทั่วโลก ก็ได้ถูกคว่ำบาตรออกจากการเป็นผู้นับถือพุทธศาสนานิชิเรนโชชูด้วยเช่นกัน ส่งผลให้ผู้นับถือทั้งหมดไม่สามารถเดินทางไปยังวัดไทเซขิจิ เพื่อนมัสการไดโงะฮนซนได้ นอกเสียจากจะถอนตัวจากสมาคมสร้างคุณค่า และกลับมาเข้ากับนิกายนิชิเรนโชชู ดังเดิม ซึ่งจะต้องผ่านพิธีสำนึกผิด หรือการล้างบาป โดยพระสงฆ์ (เหมือนเชื่อว่าพระเป็นบ­ุรุษไปรษณีย์ นำจ่ายบุญและรับฝากของไปให้คนตา­ย)
ทั้งนี้ สมาชิกของสมาคมสร้างคุณค่ากลับมองว่าเป็นการมีอิสรภาพในเรื่องการปฏิบัติศรัทธา โดยเป็นศาสนาของประชาชนอย่างแท้จริงที่ทุกคนมีความเท่าเทียมกัน อันเป็นหลักสาระสำคัญในสัทธรรมปุณฑริกสูตรและเป็นเจตนารมณ์ของพระนิชิเร็นไดโชนินที่ต้องการให้ประชาชนสามารถพ้นทุกข์และมีสันติภาพ ดังนั้น ประชาชนสามัญชนธรรมดาก็สามารถได้รับบุญกุศลด้วยการปฏิบัติศรัทธาของตนเอง ด้วยข้อพิสูจน์ดังกล่าว พุทธธรรมของพระนิชิเร็นไดโชนินจึงได้แผ่ขยายไปทั่วโลกกว่า 192 ประเทศเขตแคว้นอย่างที่ไม่เคยปรากฏมาก่อนด้วยความเคลื่อนไหวของสามัญชนธรรมดาที่สามารถเปลี่ยนแปลงชะตากรรมให้กลายเป็นบุญกุศลและชักชวนให้ผู้อื่นที่มีความทุกข์และความยากลำบากได้พบกับหนทางในการเข้าถึงความสุขสัมบูรณ์
ดังนั้น การถูกคว่ำบาตร (หรือการถูกเนรเทศ) จากพระสงฆ์ที่แสวงหาประโยชน์จากความศรัทธาโดยบริสุทธิ์ของสมาชิก จึงเป็นสิ่งที่มีความสำคัญต่อการเติบโตของสมาคมสร้างคุณค่าทางจิตวิญญาณ (18 พฤศจิกายน คือวัน Spiritual Independence Day ของสมาคม) และรางวัลเกียรติยศจากสถาบันชั้นนำของโลกที่มอบให้กับสมาคมและอาจารย์อิเกดะก็ยังคงเพิ่มจำนวนมากขึ้น
เครื่องราชอิสริยาภรณ์

สาธารณรัฐโดมินิกัน :
เครื่องอิสริยาภรณ์บิดาแห่งการก่อตั้งประเทศ
ไทย :
เครื่องราชอิสริยาภรณ์อันมีเกียรติยศยิ่งมงกุฎไทย ชั้นประถมาภรณ์มงกุฎไทย
ปารากวัย :
เครื่องอิสริยาภรณ์นาซิอองนาล เดล เมริโต
อิตาลี :
เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
รัสเซีย :
เครื่องอิสริยาภรณ์มิตรภาพ
บรรณานุกรม

↑  เพื่อเพื่อนผู้ศรัทธา, วารสารสร้างคุณค่า พฤศจิกายน พ.ศ. 2548[ระบุข้อมูลทางบรรณานุกรมไม่ครบ]
↑  http://www.daisakuikeda.org/main/profile/bio/bio-01.html
↑  ท่วงทำนองชีวิต คาเนโกะ อิเกดะ หน้า12
↑  http://www.daisakuikeda.org/main/profile/bio/bio-02.html สืบค้นวันที่18-7-53
↑  "Daisaku Ikeda, head of global Japanese Buddhist organization Soka Gakkai, dies at 95". abcnews.go.com. YURI KAGEYAMA. 2023-11-18. สืบค้นเมื่อ 2023-11-18.
↑  Ikeda, Daisaku. 2004. The Human Revolution, Book 2, p.1971. CA: World Tribune Press.
↑  http://www.daisakuikeda.org/main/profile/bio/bio-08.html
↑  Ikeda, Daisaku. 2007. Peace Proposal--Restoring the Human Connection: The First Step to Global Peace, p.43. Tokyo: SGI.
↑  Ikeda, Daisaku. 2003. The New Human Revolution, vol. 9, pp.315-316. CA: World Tribune Press.
↑  Ikeda, Daisaku. 2007. Peace Proposal--Restoring the Human Connection: The First Step to Global Peace, pp.42-43. Tokyo: SGI.
↑  Ikeda, Daisaku. 1998. "Zuihitsu Shin-ningenkakumei, Hi ni hi ni aratani [Thoughts on The New Human Revolution: Daily Self-Renewal]." Seikyo Shimbun, January 4, p. 3.
↑  Ikeda, Daisaku. 2005. "Zuihitsu 'Shin-ningenkakumei,' 69 To'o Roshia ni mebuku myoho no tane [Thoughts on The New Human Revolution: 69, The Seeds of the Mystic Law Sprouting in Russia and Eastern Europe]. Seikyo Shimbun, February 18, pp.2-3.
↑  http://www.sgt.or.th/%E0%B9%80%E0%B8%AD%E0%B8%AA%E0%B8%88%E0%B8%B5%E0%B9%84%E0%B8%AD/
↑  http://www.sgt.or.th/%E0%B9%84%E0%B8%94%E0%B8%8B%E0%B8%B2%E0%B8%82%E0%B8%B8-%E0%B8%AD%E0%B8%B4%E0%B9%80%E0%B8%84%E0%B8%94%E0%B8%B0/%E0%B8%A3%E0%B8%B2%E0%B8%87%E0%B8%A7%E0%B8%B1%E0%B8%A5%E0%B8%97%E0%B8%B2%E0%B8%87%E0%B8%81%E0%B8%B2%E0%B8%A3%E0%B8%A8%E0%B8%B6%E0%B8%81%E0%B8%A9%E0%B8%B2/
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2013-11-05. สืบค้นเมื่อ 2013-08-23.
ไดซะกุ อิเกะดะ กับรางวัลเกียรติยศ
Gaulettia

| Gaulettia |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับโนรา Malpighiales
วงศ์:: วงศ์มะพอก Chrysobalanaceae
สกุล:: Gaulettia Gaulettia Sothers & Prance
สปีชีส์:: Gaulettia
ชื่อทวินาม
Gaulettia Sothers & Prance

Gaulettia เป็นสกุลของพืชดอกที่อยู่ในวงศ์ Chrysobalanaceae.
ถิ่นกำเนิดของมันคืออเมริกาใต้เขตร้อน
สปีชีส์ในสกุล ได้แก่:
Gaulettia amaraliae (Prance) Sothers & Prance
Gaulettia canescens (Gleason) Sothers & Prance
Gaulettia canomensis (Mart.) Sothers & Prance
Gaulettia cognata (Steud.) Sothers & Prance
Gaulettia elata (Ducke) Sothers & Prance
Gaulettia foveolata (Prance) Sothers & Prance
Gaulettia parillo (DC.) Sothers & Prance
Gaulettia racemosa (Benth. ex Hook.f.) Sothers & Prance
Gaulettia steyermarkii (Maguire) Sothers & Prance
11/22/63 วันสังหาร

| 11/22/63 วันสังหาร   |
| --- | --- |
ปกฉบับพิมพ์ครั้งแรก
ผู้ประพันธ์: สตีเวน คิง
ประเทศ: สหรัฐ
ภาษา: อังกฤษ
ประเภท: บันเทิงคดีแนววิทยาศาสตร์ ประวัติศาสตร์ประยุกต์
สำนักพิมพ์: สคริบเนอร์
วันที่พิมพ์: 8 พฤศจิกายน ค.ศ. 2011
ชนิดสื่อ: พิมพ์ (ปกแข็ง)
หน้า: 849 หน้า
ISBN: 978-1-4516-2728-2
11/22/63 วันสังหาร เป็นนวนิยายของของสตีเวน คิง เกี่ยวกับการเดินทางข้ามเวลาที่พยายามป้องกันการลอบสังหารประธานาธิบดีสหรัฐ จอห์น เอฟ. เคนเนดี ซึ่งเกิดขึ้นในวันที่ 22 พฤศจิกายน ค.ศ. 1963 (วันเดือนปีของนวนิยาย) มันเป็นหนังสือเล่มที่ 60 ของสตีเวน คิง ที่ได้รับการตีพิมพ์ โดยเป็นนวนิยายเล่มที่ 49 และเล่มที่ 42 ภายใต้ชื่อของเขาเอง นวนิยายเรื่องนี้ได้รับการประกาศในเว็บไซต์อย่างเป็นทางการของคิงเมื่อวันที่ 2 มีนาคม ค.ศ. 2011 ข้อความที่ตัดตอนมาสั้น ๆ ได้รับการเปิดตัวทางออนไลน์เมื่อวันที่ 1 มิถุนายน ค.ศ. 2011 และข้อความอื่นที่ตัดตอนมาได้รับการตีพิมพ์ในวันที่ 28 ตุลาคม ค.ศ. 2011 ในฉบับเอนเตอร์เทนเมนต์วีกลี นวนิยายเรื่องนี้ได้รับการตีพิมพ์เมื่อวันที่ 8 พฤศจิกายน ค.ศ. 2011 และกลายเป็นหนังสือขายดีอันดับหนึ่งอย่างรวดเร็ว โดยอยู่ในอันดับหนังสือขายดีเดอะนิวยอร์กไทมส์เป็นเวลา 16 สัปดาห์ 11/22/63 วันสังหาร ได้รับรางวัลหนังสือลอสแอนเจลิสไทมส์ สาขาลึกลับ/ระทึกขวัญยอดเยี่ยม และรางวัลนักเขียนเขย่าขวัญนานาชาติ สาขานวนิยายยอดเยี่ยม ประจำปี ค.ศ. 2012 รวมถึงได้รับการเสนอชื่อเข้าชิงรางวัลบริติชแฟนตาซี สาขานวนิยายยอดเยี่ยม ประจำปี ค.ศ. 2012 และรางวัลโลคัส สาขานิยายวิทยาศาสตร์ยอดเยี่ยม ประจำปี ค.ศ. 2012
นวนิยายเรื่องนี้จำเป็นต้องใช้การวิจัยจำนวนมากเพื่อให้เห็นภาพที่ชัดเจนในช่วงปลายคริสต์ทศวรรษ 1950 และต้นคริสต์ทศวรรษ 1960 คิงให้ความเห็นเกี่ยวกับปริมาณงานวิจัยที่จำเป็นต้องใช้ โดยพูดว่า "ผมไม่เคยพยายามเขียนอะไรแบบนี้มาก่อน มันแปลกจริง ๆ ครับในตอนแรก เหมือนการทำลายรองเท้าคู่ใหม่"
นวนิยายนี้ได้รับการดัดแปลงเป็นละครโทรทัศน์ฮูลูในปี ค.ศ. 2016 โดยใช้ชื่อ 11.22.63
ภูมิหลัง

ตามที่คิงเผย ความคิดสำหรับนวนิยายเรื่องนี้เกิดขึ้นครั้งแรกในปี ค.ศ. 1971 ก่อนที่จะมีการเปิดตัวนวนิยายเรื่องแรกของเขาอย่างคืนนรก (ค.ศ. 1974) ซึ่งเขาจะตั้งชื่อเรื่องนี้ว่าสปลิตแทรก อย่างไรก็ตาม เขารู้สึกว่านวนิยายอิงประวัติศาสตร์ต้องการการค้นคว้ามากกว่าที่เขาเต็มใจจะทำในเวลานั้น และความสามารถทางวรรณกรรมที่ยิ่งใหญ่กว่าที่เขามี เช่นเดียวกับนวนิยายเรื่องอันเดอร์เดอะโดม (ค.ศ. 2009) ของเขา ที่เขาได้ละทิ้งโครงการ และกลับไปสู่เรื่องราวต่อไปในชีวิต
คิงได้พูดคุยกับสาธารณชนเป็นครั้งแรกเกี่ยวกับแนวคิดนี้ในมาร์เวลสปอตไลต์ฉบับเดอะดาร์กทาวเวอร์ (27 มกราคม ค.ศ. 2007) ก่อนที่จะเริ่มมีการดัดแปลงหนังสือการ์ตูนชุดซีรีส์ดาร์กทาวเวอร์ของคิงอย่างต่อเนื่อง ในนิตยสารชื่อ "แอนโอเพนเลตเตอร์ฟอร์มสตีเวน คิง" โดยเขาเขียนเกี่ยวกับแนวคิดดั้งเดิมที่เป็นไปได้สำหรับการ์ตูนช่อง:
การดัดแปลง

บทความหลัก: 11.22.63
เมื่อวันที่ 22 กันยายน ค.ศ. 2014 มีการประกาศว่าละครโทรทัศน์ที่สร้างจากนวนิยายเรื่องนี้ได้รับการคัดเลือกโดยฮูลู ซึ่งเจมส์ แฟรนโก ได้รับเลือกให้แสดงเป็นตัวละครที่ชื่อ เจค เอพพิ่ง โดยซีรีส์นี้เปิดตัวรอบปฐมทัศน์ในวันประธานาธิบดี ณ วันที่ 15 กุมภาพันธ์ ค.ศ. 2016 และได้รับคำวิจารณ์เชิงบวกเป็นส่วนใหญ่
แหล่งข้อมูลอื่น

A Stephen King Thriller: What Motivated Oswald?: Stephen King's letter to the editor regarding the politics and motivations of Lee Harvey Oswald, published on December 1, 2011, in The New York Times
Gemelliporina

| Gemelliporina |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
เคลด:: Lophophorata Lophophorata
ไฟลัม:: Bryozoa Bryozoa
ชั้น:: Gymnolaemata Gymnolaemata
อันดับ:: Cheilostomatida Cheilostomatida
วงศ์:: Cleidochasmatidae Cleidochasmatidae
สกุล:: Gemelliporina Gemelliporina Bassler, 1936
สปีชีส์:: Gemelliporina
ชื่อทวินาม
Gemelliporina Bassler, 1936

Gemelliporina เป็นสกุลของไบรโอซัวที่อยู่ในวงศ์ Cleidochasmatidae
สปีชีส์ในสกุลนี้พบในอเมริกาเหนือและอเมริกากลาง
สปีชีส์ในสกุลนี้ ได้แก่:
Gemelliporina glabra (Smitt, 1873)
Gemelliporina hastata Winston & Woollacott, 2009
Gemelliporina punctata (Canu & Bassler, 1919)
Cryptonchidae

| Cryptonchidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: หนอนตัวกลม Nematoda
ชั้น:: Enoplea Enoplea
อันดับ:: Enoplida Enoplida
วงศ์:: Cryptonchidae Cryptonchidae
สปีชีส์:: Cryptonchidae
ชื่อทวินาม
Cryptonchidae 

Cryptonchidae เป็นสกุลของนีมาโทดาที่อยู่ในวงศ์ Enoplida.
สปีชีส์ในสกุล ได้แก่:
Cryptonchus  Cobb, 1913
Crossotonotidae

| Crossotonotidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: Crustacea Crustacea
ชั้น:: Malacostraca Malacostraca
อันดับ:: Decapoda Decapoda
อันดับย่อย:: Pleocyemata Pleocyemata
อันดับฐาน:: Brachyura Brachyura
วงศ์:: Crossotonotidae Crossotonotidae Moosa & Serène, 1981
สปีชีส์:: Crossotonotidae
ชื่อทวินาม
Crossotonotidae Moosa & Serène, 1981

Crossotonotidae เป็นสกุลของสัตว์พวกกุ้งกั้งปูที่อยู่ในวงศ์ Decapoda.
สปีชีส์ในสกุล ได้แก่:
Crossotonotus Milne-Edwards, 1873
†Montemagrellus De Angeli & Ceccon, 2014
Pleurophricus Milne-Edwards, 1873
Cryptosulidae

| Cryptosulidae |
| --- | --- |

Cryptosula pallasiana

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
เคลด:: Lophophorata Lophophorata
ไฟลัม:: Bryozoa Bryozoa
ชั้น:: Gymnolaemata Gymnolaemata
อันดับ:: Cheilostomatida Cheilostomatida
วงศ์:: Cryptosulidae Cryptosulidae
สปีชีส์:: Cryptosulidae
ชื่อทวินาม
Cryptosulidae 

Cryptosulidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
Cryptosula Canu & Bassler, 1925
Cryptosula Vigneaux, 1949
Harmeria Norman, 1903
Cryptobatrachidae

| Cryptobatrachidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์สะเทินน้ำสะเทินบก Amphibia
อันดับ:: อันดับกบ Anura
วงศ์:: Cryptobatrachidae Cryptobatrachidae
สปีชีส์:: Cryptobatrachidae
ชื่อทวินาม
Cryptobatrachidae 

Cryptobatrachidae เป็นวงศ์ของอันดับกบที่อยู่ในอันดับ Anura
สกุลในวงศ์นี้ ได้แก่:
Cryptobatrachus
Stefania